רחל מרגליות

רחל מרגליות (20 באפריל 1914 – 2009) הייתה סופרת וחוקרת מקרא ישראלית.

קורות חייה
נולדה בליטא לרב דוד נחמן קולידצקי. בילדותה עברה משפחתה לעיר אליטא, שם שימש אביה כרב. למדה בגימנסיה מקומית ורכשה השכלה כללית. בשנת 1925 נפטר אביה. בראשית שנות ה-30 עלתה לבדה לארץ ישראל. היא השיגה סרטיפיקטים עבור אמה האלמנה ושני אחיה יצחק וחיים קוליץ, שעלו ארצה בשנת 1934.

נישאה למרדכי מרגליות, והזוג התגורר תחילה בשכונת כרם אברהם ולאחר מכן בשכונת טלביה בירושלים. לפרנסתה עבדה בהוראה, ובמקביל עסקה בחקר המקרא.

בשנות ה-50 נסעה בעידוד החזון איש, שהיה בן משפחתה, למסעות הרצאות בקהילות יהודיות בחוץ לארץ בנושא טהרת המשפחה.

ספריה
 אחד היה ישעיהו - על ספר ישעיהו, תל אביב: הוצאת סיני, תשי"ד.
 איוב, כמו שהוא - (כרך א) ראיות לקדמותו של ספר איוב ולאחדות מחברו, ירושלים: הוצאת ראובן מס, תשמ"א. 
 איוב כמו שהוא - (כרך ב) הבעיה ופתרונה, ירושלים: הוצאת ראובן מס, תשמ"ח.
 בהר מתוך האש - מעמד הר סיני בפרשיות התורה ובמשנתם של הראשונים ואחרונים, תל אביב: תש"ס.

קישורים חיצוניים

הערות שוליים

חוקרי מקרא ישראלים
נשות העלייה החמישית
אנשי העלייה החמישית
משפחת קוליץ
יהודים הקבורים בהר המנוחות
ישראליות שנולדו ב-1914
ישראלים שנולדו ב-1914
ישראליות שנפטרו ב-2009
ישראלים שנפטרו ב-2009